Namibijsko-njemački odnosi
Odnosi Namibije i Njemačke značajni su u istorijskom i suvremenom kontekstu prvenstveno iz razloga što je današnja Namibija bila dio Njemačkog kolonijalnog carstva poznata pod nazivom Njemačka Jugozapadna Afrika. Namibija je kolonijalizirana od strane Njemačkog Carstva u XIX vijeku. Danas je Njemačka najveći namibijski pružatelj pomoći za ekonomski razvoj. Peter Katjavivi, prvi zamjenik kancelara Univerziteta u Namibiji i dugogodišnji član SWAPO-a postao je ambasadon Namibije u Berlinu 2006. godine.

Istorija 
Do prvih kontakata među stanovnicima dvije države došlo je u XVIII vijeku posredstvom Londonskog misionarskog društva u kojemu su bili aktivni i njemački misionari. U periodu Utrke za Afriku u 1880-im godinama kolonijaliziralo današnju Namibiju pod nazivom Njemačka Jugozapadna Afrika. Njemačka je uprava obilježena snažnim tenzijama u Namibiji koje su u periodu od 1904. do 1907. godine eskalirale u Genocidu nad Herero i Nama narodom koji su počinile kolonijalne vlasti. U genocidu je stradalo između 24,000 i 100,000 pripadnika naroda Herero i 10,000 pripadnka naroda Nama. 1915. kolonijalna uprava Njemačke u Namibiji je okončana uslijed Prvog svjetskog rata. Južnoafrička Unija je preuzela mjesto Njemačke. 1985. Ujedinjene su nacije u Whitakerovom izještaju klasificirale posljedice njemačkih kolonijalnih aktivnosti kao pokušaj istrebljeja pomenutih naroda i prvi pokušaj provođenja genocida u XX vijeku. 1990. godine Namibija je stekla samostalnost što se poklopilo sa ujedinjenjem Njemačke. To je za posljedicu imalo sporiji razvoj bilateralnih odnosa. Njemačka je vlada tek 2004. priznala zločine iz kolonijalnog perioda i za njih se ispričala ali je isključila mogućnost materijalnih kompenzacija. Njemačka je izjavila da Namibiju smatra prioritetnom zemljom partnerom. 2004. njemačka ministrica razvoja Heidemarie Wieczorek-Zeul posjetila je Namibiju i zamolila zemlju domaćina za oprost za događaje u prošlosti. U julu 2015. njemačka vlada i parlamet su događaje u Namibiji službeno nazvali genocidom i dijelom rasnog rata, ali su reparacije i ovoga puta odbijene. Iako je događaj nazvan genocidom, vlada nije službeno nazvala akcije Njemačkog Carstva genocidnom politikom. U Namibiji živi oko 30,000 doseljenika iz Njemačke koji su tu ostali još od kolonijalnog perioda.

Bilateralni odnosi Njemačke
Njemačka